***Szent László Völgye Többcélú Kistérségi Társulás***

*2462 Martonvásár, Budai út 13.*

*Telefon: +36 30/467-3723*

*e-mail: kisterseg@szlv.hu*

**1. Előterjesztés**

**Készült:**

**Szent László Völgye Többcélú Kistérségi Társulás Tanácsának 2016. március 3. napján tartandó ülésére**

**Tárgy:**

**Javaslat a Szent László Völgye Segítő Szolgálat szakmai programjának módosítására a családsegítő és gyermekvédelmi rendszer 2016. január 1. napján életbe lépő változásaival összefüggésben**

**Előterjesztő:**

 **Szabóné Pályi Judit, igazgató**

**Készítette (az előkészítésben részt vett):**

 **Molnár Lívia, kistérségi referens**

**Tárgyalja:**

 **Társulási Tanács**

**Tisztelt Társulási Tanács!**

A szociális igazgatásról és a szociális ellátásokról szóló 1993. évi III. törvény, valamint a gyermekek védelméről és a gyámügyi igazgatásról szóló 1997. évi XXXI. törvény módosításait tartalmazó, az egyes szociális és gyermekvédelmi tárgyú törvények módosításáról szóló 2015. évi CXXXXIII. törvény rendelkezéseinek megfelelően a Szent László Völgye Többcélú Kistérségi Társulás (továbbiakban: Társulás) tagönkormányzatai **2015. október 31-éig felülvizsgálták** a családsegítés illetve gyermekjóléti szolgáltatási feladatok ellátásának módját, az ezen feladatok biztosítására kötött ellátási szerződéseket.

Az **önkormányzatoknak 2015. november 30. napjáig dönteniük kellett arról, hogy hogyan biztosítják a feladatellátást az új rendelkezéseknek megfelelően 2016. január 1. napjától**.

A martonvásári járás településein a **tagönkormányzatok képviselő-testületei** Ercsi Város kivételével **arról határoztak**, hogy 2016. január 1. napjától társulásos formában, **a Szent László Völgye Segítő Szolgálat (továbbiakban: Segítő Szolgálat) keretein belül kívánják megoldani** az integrált család- és gyermekjóléti szolgálat, valamint - jogszabályi kötelem alapján járási szinten, melybe Ercsi Város is beletartozik - a család- és gyermekjóléti központ biztosítását.

Fentiek alapján elkészült a Társulás társulási megállapodásának, valamint a Segítő Szolgálat alapító okiratának módosítása, amelyeknek megfelelően a **Segítő Szolgálat elektronikus felületen benyújtott működési engedély módosítási kérelme** határidőn belül, **2015. november 30. napjáig rögzítésre került** a szolgáltatói nyilvántartásban.

A Segítő Szolgálat **egységes szerkezetbe foglalt, fenti változásokat tartalmazó szakmai programja** szintén elkészült, amelyet a Társulásnak, mint fenntartónak el kell fogadnia, továbbá szolgáltatói nyilvántartásban **ezt a dokumentumot is rögzíteni kell 2016. március 9. napjáig**.

**Kérem ezért a Tisztelt Társulási Tanácsot, döntsön a Segítő Szolgálat módosított szakmai programjának elfogadása tárgyában.**

|  |
| --- |
| **Határozati javaslat** |

**Szent László Völgye Többcélú Kistérségi**

**Társulás Tanácsának**

**…/2016. (….) határozata**

**a Szent László Völgye Segítő Szolgálat**

**szakmai programjának módosításáról**

**A Szent László Völgye Többcélú Kistérségi Társulás Tanácsa, mint a Szent László Völgye Segítő Szolgálat fenntartója, a Szent László Völgye Segítő Szolgálat 2016. január 1. napjától hatályos alapító okiratának megfelelően módosított szakmai programot a határozat melléklete szerint a Társulási Tanács elfogadja.**

**A határozat végrehajtásáért felelős: Elnök**

**A határozat végrehajtásának határideje: folyamatos**